Eino Heinonen (toimittaja)

Eino Ensio Heinonen (15. heinäkuuta 1904 Helsinki – 20. helmikuuta 1983 Helsinki) oli toimittaja, joka työskenteli useiden työväenlehtien päätoimittajana. 

Eino Heinosen vanhemmat olivat työmies Edvard Heinonen ja Aliina Vilhelmiina Manninen ja puoliso vuodesta 1931 Aili Edith Vesa. Alkujaan viilaajaksi G. W. Sohlbergilla opiskellut Heinonen suoritti toimittajatutkinnon Yhteiskunnallisessa korkeakoulussa 1930. Hän oli Kansan Lehden toimitusharjoittelija vuodesta 1929, Savon Työmiehen päätoimittaja 1931–1942, Kansan Työn 1942–1949 ja Metallityöväen Liiton jäsenlehden Ahjon 1949–1964. Puoluekannaltaan sosiaalidemokrattinen Heinonen oli presidentin valitsijamies 1937–1942, Kuopion kaupunginvaltuuston ja -hallituksen jäsen 1933–1942 ja Lappeenrannan kaupunginvaltuuston puheenjohtaja 1946–1947. Suomen Sanomalehtimiesten Liiton hallituksen jäsen hän oli 1937–1942.

Lähteet

 Suomalaiset päätoimittajat
 Kuopion kaupunginvaltuutetut
 Lappeenrannan kaupunginvaltuutetut
 Sosiaalidemokraattiset poliitikot
 Vuonna 1904 syntyneet
 Vuonna 1983 kuolleet